google/wiki40b huggingface dataset:
Arkitektenes Fagforbund

Arkitektenes Fagforbund (Afag) er et forbund for sivilarkitekter, interiørarkitekter, landskapsarkitekter, planleggere og designere i offentlig og privat virksomhet, med en majoritet i privat sektor. Afag tilbyr rådgivning, forhandlinger og advokatbistand. 
Afag ble etablert 31. mai 1982 som en sammenslåing av Privatansatte arkitekters gruppe (PAN), Kommunalt og fylkeskommunaltansatte Arkitekters Gruppe (KAG), Statsansatte Arkitekters Gruppe (SAG) og Fagforening for arkitekter.
Afag er medlem i hovedsammenslutningen Akademikerne. Afag har pr. 6. februar 2018 4500 medlemmer. 
Leder i styret er Bent Aaby, og generalsekretær er advokat Per Christian Opsahl. 
I perioden 1982–1994 utga forbundet AFAG-nytt, et medlemsblad som senere er gått inn i Arkitektnytt.
Fylkesvei 7416

Fylkesvei 7416 går mellom Kilboghamn og Steinsland i Rødøy kommune. Veien er 3,8 km lang.
Frem til 2019 hadde veien betegnelsen fylkesvei 442.
Yiliang (Zhaotong)

Yiliang (kinesisk: 彝良县; pinyin: Yíliáng Xiàn) er et fylke i provinsen Yunnan i Folkerepublikken Kina. Det ligger i byprefekturet Zhaotong.
Befolkningen var på 486 520 innbyggere i 1999.

Jordskjelv

Fylket ble den 7. september 2012 rammet av et kraftig dobbeltjordskjelv som krevde minst 89 menneskeliv.
Rackets under Sentralamerikanske og karibiske leker 1998

Rackets under Sentralamerikanske og karibiske leker 1998. Rackets var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var tredje gangen som rackets var med i de sentralamerikanske og karibiske leker. Det var seks turneringer; single, double og lag for både kvinner og menn. Mexico ble beste nasjon med fire gullmedaljer foran Venezuela og Puerto Rico med en hver.
Arthur Nebe

Bakgrunn, utdannelse og yrke

Arthur Nebe var sønn av en skolelærer. Han meldte seg frivillig som soldat i den første verdenskrig. I mellomkrigstiden fikk han jobb i kriminalpolitiet og klatret raskt i gradene. Nebe var en profesjonell politimann og forfatter av et autoritativt verk om kriminologi. Han ble medlem av NSDAP og SS i juli] 1931. Noen måneder senere ble han også medlem av SA.
Før nazistene tok makten, var Nebe deres mann i Berlins kriminalpoliti. Han hadde nære forbindelser med SS-gruppen ledet av Kurt Daluege, som i april 1933 anbefalte at Nebe skulle bli leder av Kripo. Nebe ble nå gitt i oppgave å reorganisere kriminalpolitiet i det tredje rike. Som leder av Kripo og som høytstående Gestapo-offiser, spilte Nebe en viktig rolle i etableringen av det totalitære naziregimet. I september 1939 ble han leder for Amt V av RSHA.

Holocaust

Nebe ble forfremmet til SS-Gruppenführer og gitt kommanoen av Einsatzgruppe B mellom juni og november 1941. Einsatzgruppe B var en utryddelsesenhet med hovedkvarter i Minsk i Hviterussland som også dekket Moskva-fronten. I løpet av denne perioden drepte Nebes gruppe rundt 46.000 jøder. Da Heinrich Himmler besøkte Nebe i Minsk i juli 1945, gav han Nebe ordre om å finne nye drapsmetoder. Etter krigen ble det i Nebes leilighet funnet en amatørfilm som viste drap i gasskammer ved hjelp av eksos.
Det er blitt antydet at Nebe ikke var personlig ansvarlig for drapene utført av hans gruppe siden han allerede da var trukket inn i konspirasjonen mot Hitler via oberst Oster. Imidlertid er det vanskelig å tro på Nebes angivelige forakt for massemyrderiene siden man har brev fra ham datert 28. juni 1944 der han anbefaler bruk av «asosiale bastarder» (det vil si sigøynere) fra Auschwitz til medisinske eksperimenter som blant annet involverte drikking av havvann.

Kuppforsøket mot Hitler

Nebe var involvert i kuppforsøket (Operasjon Valkyrie) mot Hitler i juli 1944. Selv om han ikke var under mistanke, valgte han å gå i dekning på sin øy i Wannsee og ble der forådt av en tidligere elskerinne.
Nebe ble dømt til døden den 2. mars og ble henrettet i Berlin sannsynligvis 3. mars 1945. Andre datoer er blitt lansert, til så sent som i april samme år.
På den annen side er han rapportert sett i Torino, Italia i september 1956. Han skal også angivelig ha arbeidet sammen med SS-offiseren Otto Skorzeny i Irland vinteren 1960. En jødisk kommandogruppe klarte imidlertid ikke å lokalisere ham da de kom til stedet.
American Dad

Åpning

I likhet med andre animasjonsseriers åpningssekvenser har American Dad en tilbakevendende filmsnutt i starten som endrer seg for hver episode. Når Stan synger "Good Morning, USA", åpner han hoveddøra og løfter opp avisa fra bakken. Overskriften på framsida er forskjellig fra hver episode, i likhet med The Simpsons der Bart skriver noe forskjellig på tavlen hver gang. Disse overskriftene er spottende, og er normalt harseleringer med USAs regjering, media eller aktuelle hendelser. Et eksempel er «Childhood obesity up, pedophilia down». Fra 4 sesong ble åpningssekvensen endret. Blant annet ble avisspøken byttet ut med at Roger dukker opp på slutten, med et nytt kostyme hver gang, og synger "Good morning USA".

Seertall

Selv om serien har lykkes ved å ha blitt forlenget, har den ikke matchet Familien Griffin i seertall. På en vanlig søndag har American Dad litt over halvparten av seertallet til Familien Griffin og Simpsons, som kommer etterpå, på Fox.
Nieuwe Kerk (Amsterdam)

Nieuwe Kerk («Nykirken») er en kirke fra 1400-tallet i Amsterdam i Nederland. Kirken ligger på plassen Dam, like ved det kongelige slott. Den benyttes til kongelige seremonier, men også til kulturelle formål. Nieuwe Kerk har status som rijksmonument.

Historie

Den første messen i Nieuwe Kerk ble holdt 18. mai 1410. Kirken, som siden reformasjonen hadde vært protestantisk, ble i 1980 åpnet for alle konfesjoner. Den benyttes også til kulturelle formål, konserter og utstillinger.
Kirken unnslapp bybrannene i 1421 and 1452, men ble ødelagt av en brann midt på 1600-tallet. Etter dette ble den bygget opp igjen og dekorert av nederlandske og flamske kunstnere, blant andre maleren Jan Gerritsz van Bronckhorst og sølvsmeden Johannes Lutma.
Det er to orgler i Nieuwe Kerk, et hovedorgel fra 1655 og et mindre orgel fra 1500-tallet.

Kongelige seremonier

Kirken er knyttet til det nederlandske kongehus. Kong Vilhelm I av Nederland avla i 1814 sin grunnlovsed i Nieuwe Kerk. Etter dette ble kong Vilhelm II innsatt her i 1840, kong Vilhelm III i 1849, dronning Wilhelmina i 1898, dronning Juliana i 1948 og dronning Beatrix i 1980. Kirken har et glassmaleri til minne om innsettelsen av dronning Wilhelmina i 1898.
I 2002 ble Nieuwe Kerk benyttet til den kirkelige vielsesseremonien ved bryllupet mellom kronprins Willem-Alexander og prinsesse Máxima.

Gravsteder

Flere kjente personer er gravlagt i Nieuwe Kerk, blant dem admiral Michiel de Ruyter og Joost van den Vondel.
Komani-demningen

Komani-demningen er en demning med vannkraftstasjon i elva Drin i det nordøstlige Albania. Reservoaret har fire franske turbiner med installert totaleffekt på 600 MW. Anlegget ble ferdigstilt i 1986, og er den største av kraftstasjonene i elva. Demningen demmer opp et reservoar, den kunstige Komanisjøen, i en vill og dyp kalksteins-elvedal.
Tre vannkraftverk på elva Drin står for 95% av Albanias kraftproduksjon. Disse er: Fierza (1980, 500 MW), Komani (1986, 600 MW) og Vau i Dejes (1973, 110 MW). Bare det serbiske anlegget  ved Jernporten er større enn de to førstnevnte blant vannkraftverkene på Balkan, målt etter produksjonskapasitet. I Drin er også Ashta-demningen (50 MW) under bygging, mens Skavica-demningen (350 MW) i øvre Drin er under planlegging.
Demningen er 133 meter høy, og dette er en steinfyllingsdam.
Norske rekorder i skyting

Dette er en liste over godkjente norske rekorder i skyting, for menn og kvinner.

10m luft

Sist oppdatert: 30. mars 2011

Kilde: Skyting.no

10m luft, liggende

Sist oppdatert: 30. mars 2011

Kilde: Skyting.no

15 m, 30 skudd

Sist oppdatert: 30. mars 2011

Kilde: Skyting.no

50m, liggende

Sist oppdatert: 30. mars 2011

Kilde: Skyting.no

50m, match

Sist oppdatert: 30. mars 2011

Kilde: Skyting.no

Grovkaliber, liggende

Sist oppdatert: 30. mars 2011

Kilde: Skyting.no

Grovkaliber, match

Sist oppdatert: 30. mars 2011

Kilde: Skyting.no
Rovdata

Rovdata ble etablert 1. oktober 2010 og er en selvstendig enhet i Norsk institutt for naturforskning (NINA) og holder til i Trondheim. De leverer overvåkingsdata og bestandstall for gaupe, jerv, bjørn, ulv og kongeørn i Norge til forvaltning, media og publikum.
Rovdata er etablert for å styrke arbeidet med å registrere og overvåke de fire store rovdyrene, samt kongeørn i Norge. Rovdata har ansvaret for formidling, drift og utvikling av Nasjonalt overvåkingsprogram for rovvilt.
Rovdata koordinerer overvåkingen av gaupe, jerv, bjørn, ulv og kongeørn på landsbasis og sørger for en nasjonal og enhetlig bearbeiding, sammenstilling, rapportering og formidling av dataene. Enheten arbeider blant annet også med å videreutvikle og sikre best mulig metoder i overvåkingen, og med å samordne metodene med de øvrige landene i Fennoskandia, som består av Norge, Sverige, Finland, Kolahalvøya og Karelen i Russland.
Rovdata har, i samarbeid med Artsdatabanken i Norge og Naturvårdsverket i Sverige, etablert en publikumsløsning for innmelding av observasjoner av de store rovdyrene på nett (Skandobs).
Bare en hund

Musikkvideo

Musikkvideoen ble filmet mellom 15. og 18. november 1999. Videoen viser William Kristoffersen som går en luftetur med hunden, og sitter på en benk. Deler av videoen viser også medlemmene spiller sangen på lydstudioet OB Studios.
Pseudorhaetus oberthuri

Utseende

En middelsstor til stor (31-54 millimeter), avlang, blank, mørk hjortebille. Arten har avlang kroppsform og er påfallende blank. Dekkvingene er mer eller mindre rødlige, for øvrig er den svart. Hannene har forstørrede kjever, hos denne arten er de nesten rette med en bortimot rettvinklet knekk omtrent tre fjerdedeler ut, i den ytre delen sagtakkede langs innerkanten. Hodet er nokså rundet sett ovenfra, uten påfallende utvekster.
Beina er svarte med rødlige lår.

Levevis

Larvene utvikler seg i råtne trestammer.

Utbredelse

Arten er utbredt i Vietnam.
Den siste revejakta (film)

Handling

Handlingen er satt til et narkotikamiljø i Oslo. To kamerater som har vært hasjlangere, skal gjøre sin siste store handel, men så oppstår det en del forviklinger underveis.
Isvulkan

En isvulkan (også kalt kryovulkan ) er en vulkan som består av is. Isvulkaner forekommer på ismåner, og muligvis på andre frosne astronomiske objekt som for eksempel kuiperlegemer. I stedet for lava spyr isvulkaner ut blandinger av flyktige stoffer som vann, ammoniakk og metan ved sine utbrudd. Slike blandinger blir betegnet som kryomagma, og danner skyer ved utbrudd, hvorpå kryomagmaen kondenserer til fast fase når den utsettes for den lave temperaturen i omgivelsene.
Fixing a Hole

Bakgrunn

Det har blitt påstått at «Fixing a Hole» handler om heroin, men McCartney tilbakeviser dette. Han er også uenig i at den handler om at han renoverer sin farm i Skottland. Teksten er mer myntet på personer som liksom vet andres beste, og som ikke overlater til personen selv å finne ut hva som er best. Kort sagt: «pass dine egne saker og la meg tenke selv».

Innspilling

9. februar 1967 var Abbey Road Studios opptatt, og derfor måtte gruppen innta Regent Sound Studios i stedet. Noe annet som var spesielt, var at McCartney hadde med seg en gjest til studio. Det var en som hadde ringt på hos McCartney og presentert seg som Jesus Kristus. McCartney sa det var greit han var med til studio dersom han var stille under innspilling. Det ønske ble etterkommet, og siden har han ikke sett denne personen. De gjorde tre tagninger med cembalo (George Martin), bass og vokal (McCartney) og trommer (Ringo Starr). Deretter la George Harrison på sologitar. Til slutt kor fra Harrison og John Lennon.
21. februar 1967 var de tilbake i Abbey Road Studios. Her forsøkte de en tagning til som opprinnelig skulle mikses sammen med opptaket fra Regent Sound Studios. Dette ble droppet og i stedet ble det beste opptaket overført til en annen firesporsteip, slik at de kunne legge mer vokal og kor. Antageligvis spilte Harrison inn sologitaren sin en gang til siden to gitarer høres.

Konserter

Paul McCartney har spilt «Fixing a Hole» på konserter. Første gang var 10. desember 1992 på TV-showet Up Close. Opptaket er fra Ed Sullivan Theatre i New York City og fremføres med fullt band. Et annet opptak finnes på DVD'n The Space Within Us (utgitt 2006) hvor sangen fremføres kun med McCartneys piano og vokal.
Krøllhår

Krøllhår er et materiale framstilt av mellomlangt, elastisk dyrehår, for eksempel hestetagl (hår fra manen eller halen på en hest), kuhalehår, grisebust og kamelhår, som etter varmebehandling blir krøllete og som særlig brukes til stopning i møbler, madrasser og saler. Krøllhår holder formen godt og trekker ikke til seg fuktighet.

Framstilling og bruk

Tradisjonelt ble krøllhår laget av mellomlange heste- eller kuhår. Hårene ble først renset og kokt. De ble så slått til tau eller spunnet til snorer eller store fletter, gjerne ved hjelp av en rokk, for å få den rette spensten. Hårene ble deretter varmet opp for å bli porøse, og tauet ble til sist plukket eller revet opp igjen, enten for hånd eller med maskiner. 
Inntil 1960-åra var det vanlig å ta vare på hår fra hestemaner og haler når dyrene ble klippet og stelt. Hårene kunne selges til fabrikker som produserte krøllhår, for eksempel Norsk Krøllhårfabrikk. Materialet ble siden solgt til møbeltapetsererne og møbelfabrikkene som brukte det til polstring av møbler.
Bruken av krøllhår var også en del av gammel folkekultur. Kuhår har ypperlige egenskaper som fuktabsorberende stoff, og krøllhår av kyr ble brukt til innleggssåler. Sålen formes og syes deretter sammen. 
Krøllhår ble tidligere også brukt som materiale i industri og håndverk, for eksempel som filter i papirproduksjonen i treforedlingsindustrien.
Hairlock er en krøllhårsmasse, hovedsakelig av svinetagl, formet og istøpt en gummiløsning. Betegnelsen krøllhår anvendes også feilaktig som betegnelse på det billigere, vegetabilske erstatningsmaterialet  Crin végétal, også kalt «indiagræs», som framstilles av fibre fra bladene på dvergpalmen Chamaerops humilis.
Skumgummi og krøllhår er igjen tatt i bruk som stopningsmaterialer i norsk møbelindustri, i første rekke av madrassprodusentene. Begge er naturprodukter med gode bruksegenskaper. 
Den stive hestetaglen var tidligere en handelsvare som ble solgt usortert til tau, snorer, hårsåler og møbelstopp, sortert til bruk i sikter, grove møbel- og kappestoffer og annet. Hvit hestetagl brukes også i fiolinbuer.
Eid Glassverk

Eid glassverk eller Eidsverket glassverk var et foretak som ble oppretta i 1810 på Bjørkelangen. Det gikk inn i 1818.
Fru Kammerherre von Storms Jernværk ble stiftet av Caspar Herman von Storm i 1764, senere kalt Zitten Jernværk, ble stiftet etter bonden Karl fant jernmalm i Setskog i 1760, Caspar kjøpte Eidgårdene og flytte 2 av disse ned til det vi i dag kaller Eidsverket. Her bygde han maseovner ved fossefallet på tunet. Jernværket levde i ca 10 år, maseovnene ble solgt til Eidsvoll Jernværk.
Fornjot

Fornjot (norrønt Fornjótr) er en jotne som representerer en form for eldre naturguddom som er vagt definert i norrøn mytologi. Han er den mytiske stamfar til en rekke konger, blant annet Harald Hårfagre. Hans sønner var Le (Æge, «hav»), Loke («ild, flamme»), og Kåre (Kári, «vindgufs, vær») som rådde henholdsvis for havet, ilden og vinden.

Navnet

Navnet Fornjot har blitt tolket som forn-jótr, oldtidsjotne eller urjotne, og av Karl Simrock (1869) ettersom det identifiserte Fornjot med den opphavlige jotnen Yme. Men det er også mulig, som foreslått av Müller (1818), at Fornjot er et navn fra en veletablert gruppe av navn eller titler på guder i -njótr i betydningen «bruker, eier, innehaver», noe som gjør Fornjot til den «opprinnelige eier» (primus occupans vel utens) av Norge.

Tekstlig dokumentasjon

Fornjot er nevnt kun to ganger i gammel diktning: i vers 29 av kvadet Ynglingatal, forfattet på slutten av 800-tallet av Tjodolv den kvinværske, hvor «sønn av Fornjot» synes å referere til ild, og i et sitat i Snorre Sturlasons Skaldskaparmål. Han er nevnt jotne i en þulur som ikke alltid blir tatt med i moderne utgaver av Skaldskaparmål. Det er forventet ettersom hans sønn Æge også er identifisert som jotne i en del kilder.
I Orknøyingenes saga og Hvordan Norge ble bygd (Hversu Noregr byggðist) opptrer Fornjot som en oldtidskonge av Finland, Kvenland og Gotland. Han nevnes også som far til tre ovennevnte sønnene.
Wufeng

Wufeng (kinesisk: 五峰土家族自治县; pinyin: Wǔfēng tǔjiāzú Zìzhìxiàn) er et autonomt fylke for tujiaer i byprefekturet Yichang i provinsen Hubei i Folkerepublikken Kina.
Fylket hadde 207 877 innbyggere i 1999.
I dette fylket er Qilinguan-demningen anlagt, en buedam i elva Daquan (Nanhe) som besørger kraftproduksjon.
Utslippsrampe

Uslippsrampe er en skrående vei ned i en sjø eller havet, beregnet for utsetting og opptak av fritidsbåter fra personbil og/eller traktorhengere  Rampene er ofte støpt i betong for bedre veigrep enn grus. Båthengerne rygges ned utslippsrampen til hengeren er under vann, og båten flyter på vannet. Man skyver da båten vekk fra rampeområdet, og man kjører hengeren opp igjen.

Norge

Ettersom det er manko på båtplasser, særlig i de store byene rundt Oslofjorden, har ofte båteiere båten på henger hele året, og setter ut og tar opp for hver gang man bruker båten. De som har båtplasser i sjøen, setter vanligvis båten på vannet i april/mai og tar dem opp igjen i oktober/november.
Vau i Dejës-demningen

Vau i Dejës-demningen, også kjent under navnet Qyrsaq-demningen, er en demning med et vannkraftverk i elva Drin. Demningen ligger i landsbyen Vau-i-Dejës i Shkodër kommune i den nordøstlige delen av Albania. Verket har fire turbiner med installert effekt på 62 MW hver, i alt 110 MW. Anlegget ble ferdigstilt i 1973. Det er siden oppgradert til 260 MW, men er det minste vannkratverket i elva Drin.
Tre vannkraftverk på elva Drin står for 95 % av Albanias kraftproduksjon. Disse er: Fierza (1980, 500 MW), Komani (1986, 600 MW) og Vau i Dejes (1973, 110 MW). Bare det serbiske anlegget  ved Jernporten er større enn de to førstnevnte blant vannkraftverkene på Balkan, målt etter produksjonskapasitet. I Drin er også Ashta-demningen (50 MW) under bygging, mens Skavica-demningen (350 MW) i øvre Drin er under planlegging.
Demningen er 46 meter høy. Den er en såkalt jordfyllingsdam.
NM i fotball for kvinner 1986

Seriespill

Grand kvalifiserte seg til kvartfinalen automatisk etter å ha vunnet serien for Nord-Norge.

Rundene

Turneringen gikk over seks runder.
Jacob Schavland Gram

Liv og virke

Han var sønn av proprietær David Andreas Gram og hustru Elen Einarsdatter Schavland. På morssiden var han fetter av prest, ordfører i Trondhjem og stortingsmann Aage Schavland. I noen kilder, som hos Tallak Lindstøl, er Jacob anført med Marcus som mellomnavn, og en innførsel i en kirkebok er tvetydig, mens Henrik Mathiesen avviser dette.
Faren hadde bygget seg opp som jordegodseier på Innherred, og eide gårdene Vibe, Midjo, By og Trana i Stod prestegjeld, hvor han fikk reist store, herskapelige bygninger. Gram-familien kom til å eie over 50 gårder i Stod og Snåsa, de fleste med skog og sagbruk. Jacob og hans eldre og eneste bror, rittmester Einar Schavland Gram på Værnes hovedgård, gikk også inn som medinteressenter, og omkring 1810 samlet de jordegodskomplekset Helge-Rein-By bruk i Stod. Einar døde tidlig, så Jacob overtok Værnes og kjøpte i 1822 de jordegodsene som Wessel-familien hadde samlet i Stjørdalen, deriblant Tangen bruk. Han kjøpte de wesselske godsene sammen med Jenssen & Co., som senere ble eneeiere.
Scramble

Scramble er en spilleform i golf som brukes i enkelte turneringer. Scramble spilles vanligvis av fire spillere, men det kan også spilles med kun to spillere, tre spillere, eller to og to spillere mot hverandre. Reglene er slik at hver spiller slår ut på hvert hull. Deretter velger man det beste av utslagene og alle spillerne spiller videre fra det punktet hvor dette utslaget ligger. Man velger igjen det beste av disse andreslagene, og alle spillerne spiller videre derfra. Slik fortsetter man helt til ballen er i hullet. På denne måten er det vanlig å oppnå svært lav score, og dersom man spiller med handicap er det vanlig å avkorte dette med en brøk, for eksempel en halv, en tredel eller en firedel.
Anton von Schmerling

Bakgrunn

Schmerling ble født inn i en adelig familie, og gikk tidlig inn i statstjeneste. Han gjorde karrière i domstolene, og ble i 1846 utnevnt til dommer i ankedomstolen (Appelationsrath).

Revolusjonstiden 1848 til 1951

Anton von Schmerling markerte motstand til Metternichs politikk, og i det liberale politiske miljøet ble det stilt store forventninger til ham. 
I 1848 ble han sendt som den østerrikske regjeringens representant i Frankfurtparlamentet. Han deltok i Frankfurt i utformingen av forslaget til ny forfatning for Det tyske forbundet. Johann av Østerrike utnevnte ham i 1848 til innenriksminister i den midlertidige sentralregjering i Frankfurt. Senere samme år var han en kort periode ministerpresident og i tillegg utenriksminister i den samme regjering.  
Schmerling arbeidet mot en dominerende stilling for Preussen. Da det ble klart at Frankfurtparlamentets flertall ikke ønsket å gi Østerrike en ledende rolle, trådte han i desember 1848 tilbake fra den fellestyske regjeringen.  
Han var justisminister i Østerrike fra 1849 til 1851, men gikk av som følge av den antidemokratiske utvikling som på det tidspunkt hadde fremgang i landet. 

Ny karrière i Østerrikes regjering

Schmerling gjorde etter 1851 karrière som dommer i Østerrike, og ble i 1858 president i Wiens oberlandesgericht, delstatens øverste domstol.  
Etter Østerrikes tap i krigen mot Frankrike og Piemonte-Sardinia, opplevde Anton von Schmerling en andre politiske karrière. Han ble ministerpresident i 1860 i den første pseudo-liberale regjering. Han ble av erkehertug Rainer avløst som ministerpresident allerede i 1861, men beholdt rollen som den viktigste politikeren i landet, med tittelen staatsminister. Regjeringen innførte viktige endringer av Habsburgmonarkiets lover, for eksempel menneskerettighetserklæringen fra 1862. Anton von Schmerling gikk av i 1865 etter politisk press, blant annet fra de ungarske føderalistene anført av Ferenc von Deák.    
Anton von Schmerling ble livslangmedlem av det daværende Østerrikes overhus (Herrenhaus) fra 1867, og president samme sted i 1871. I årene 1873, 1875, 1879 og 1891 ledet han Østerrikes delegasjon i kompromissforhandlingene med Ungarn.    
Han var fra 1865 til 1891 president for Østerrikes høyesterett.
Carambole (bok)

Handling

En ung gutt blir en sen novemberkveld påkjørt og drept av en beruset bilist. Gjerningsmannen stikker av fra åstedet og lever i troen på at han ikke vil bli avslørt som guttens drapsmann, helt til han mottar et brev som gjør det klart at han ikke var alene da ugjerningen fant sted. Brevskriveren presser mannen for en betydelig sum penger for å tie. Under overleveringen går derimot ikke ting som planlagt, og Erich Van Veeteren – den pensjonerte etterforskeren Van Veeterens sønn – blir drept. Dette gjør at Van Veeteren bestemmer seg for å medvirke under etterforskningen, og saker selv Van Veeteren ikke hadde kjennskap til om sønn sin avdekkes.